SK
L 226/96
Úradný vestník Európskej únie
31.8.2022
— Použitie dávkovacieho zariadenia; — Pravidelné čistenie vybavenia a pracovného priestoru; — Dobrá úroveň celkového vetrania; — Školenie a vedenie zamestnancov v oblasti správnych postupov.
4.8.3.
Kde je to špecifické pre použitie, údaje o pravdepodobných priamych alebo nepriamych nepriaznivých účinkoch, návod na poskytnutie prvej pomoci a núdzové opatrenia na ochranu životného prostredia Pozrite si všeobecné pokyny na použitie.
4.8.4.
Kde je to špecifické pre použitie, návod na bezpečné zneškodnenie výrobku a jeho obalu Pozrite si všeobecné pokyny na použitie.
4.8.5.
Kde je to špecifické pre použitie, podmienky skladovania a trvanlivosť výrobku za bežných skladovacích podmienok Pozrite si všeobecné pokyny na použitie.
5.
VŠEOBECNÉ POKYNY NA POUŽÍVANIE (2) META SPC 2
5.1.
Pokyny na používanie — Trvanie účinku závisí od výkonnostných požiadaviek zákazníka na konzervovaný materiál a od konkrétneho zloženia zložiek a pH konzervovaného výrobku. — Pred použitím si vždy prečítajte štítok alebo príbalovú informáciu a postupujte podľa všetkých uvedených pokynov. — Dodržujte podmienky použitia výrobku (koncentrácia, kontaktná doba, teplota, pH atď.).
BEZPEČNOSTNÉ OPATRENIA POČAS SKLADOVANIA A PREPRAVY: Uchovávajte na dobre vetranom mieste.
Dodávaný výrobok môže pomaly vytvárať plyn (prevažne oxid uhličitý).
Aby sa zabránilo zvýšeniu tlaku, výrobok je v prípade potreby zabalený do špeciálne odvzdušnených nádob.
Pokiaľ výrobok nepoužívate, uchovávajte ho v pôvodnej nádobe.
Nádoba sa musí skladovať a prepravovať vo zvislej polohe, aby sa zabránilo rozliatiu obsahu cez ventilačný otvor, ak je namontovaný.
5.2.
Opatrenia na zmiernenie rizika —
5.3.
Údaje o pravdepodobných priamych alebo nepriamych nepriaznivých účinkoch, návod na poskytnutie prvej pomoci a núdzové opatrenia na ochranu životného prostredia — Kontakt s pokožkou: Odstráňte kontaminovaný odev a obuv.
Kontaminovanú pokožku umyte vodou.
Ak sa vyskytnú príznaky, kontaktujte špecialistu na liečbu otráv jedmi. — Kontakt s očami: Okamžite vypláchnite veľkým množstvom vody, občas nadvihnite horné a dolné viečka.
Skontrolujte prítomnosť šošoviek a všetky odstráňte, pokiaľ to nie je komplikované.
Pokračujte v oplachovaní vlažnou vodou najmenej 30 minút.
Volajte 112/záchranku, ak potrebujete lekársku pomoc. — Požitie: Vypláchnite ústa vodou.
Kontaktujte špecialistu na liečbu otravy jedmi.
Ak sa objavia príznaky a/alebo bolo požité veľké množstvo, okamžite vyhľadajte lekársku pomoc.
Nepodávajte tekutiny a nevyvo­ lávajte zvracanie. — Vdýchnutie (rozprášenej hmly): Vyveďte postihnutého na čerstvý vzduch a nechajte ho odpočinúť v polohe, v ktorej sa mu pohodlne dýcha.
Ak sa objavia príznaky a/alebo bolo vdýchnuté veľké množstvo, okamžite vyhľadajte lekársku pomoc. — V prípade poruchy vedomia uložte osobu do stabilizovanej polohy a okamžite vyhľadajte lekársku pomoc.
(2) Pokyny na používanie, opatrenia na zmiernenie rizík a ďalšie pokyny na používanie v tomto oddiele sú platné pre všetky autorizo­ vané použitia v rámci meta SPC 2.